CELEX: 62011TN0653
Language: da
Date: 2011-12-26 00:00:00
Title: Sag T-653/11: Sag anlagt den 26. december 2011 — Jaber mod Rådet

25.2.2012   
            
            
               DA
            
            
               Den Europæiske Unions Tidende
            
            
               C 58/12
            
         Sag anlagt den 26. december 2011 — Jaber mod Rådet
   (Sag T-653/11)
   2012/C 58/23
   Processprog: fransk
   
      Parter
   
   
      Sagsøger: Aiman Jaber (Lattakia, Syrien) (ved advokat M. Ponsard)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Sagen påkendes efter den fremskyndende procedure
            
         
               —
            
            
               Annullation af følgende retsakter, for så vidt som de vedrører sagsøgeren:
               
                           —
                        
                        
                           Afgørelse 2011/273/FUSP som suppleret og ændret indtil i dag, herunder alle de i stævningens kapitel 12 nævnte afgørelser
                        
                     
                           —
                        
                        
                           Forordning nr. 442/2011 som suppleret og ændret indtil i dag, herunder alle de i stævningens kapitel 13 nævnte forordninger
                        
                     
                           —
                        
                        
                           Afgørelse 2011/782/FUSP som suppleret og ændret indtil i dag
                        
                     
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1)
            
            
               Første anbringende vedrørende tilsidesættelse af grundlæggende rettigheder og proceduregarantier, bl.a. retten til at blive hørt, retten til forsvar, begrundelsesforpligtelsen og princippet om en effektiv domstolsbeskyttelse, for så vidt sagsøgeren ikke har modtaget en formel underretning om sin optagelse på listen over sanktionerede personer, og for så vidt sagsøgte ikke har besvaret sagsøgerens henvendelser og ikke har angivet på grundlag af hvilke konkrete forhold sagsøgerens navn blev optaget på de omtvistede lister.
            
         
               2)
            
            
               Andet anbringende vedrørende tilsidesættelse af ejendomsretten og retten til økonomisk frihed, idet de anfægtede retsakter påfører sagsøgerens forretningsmæssige aktiviteter påviselig og alvorlig skade.